Historien om Ejby Kalk

14. marts havde vi i Ejby Kirke besøg af Tiina Gustafsson, der har været Guide ved Domkirken i Åbo. Som mange måske ved blev den oprindelige Kalk i Ejby stjålet herfra i slutningen af 1500 tallet.

Tiina gav en levende og detaljeret beretning om tyveriet og den senere tilbagelevering.

Som et fint krydderi på fortællingen kunne et par af deltagerne oplyse om yderlige detaljer til historien. En venlig dame, der havde været ung pige på Ejby Præstegård i begyndelsen af 1960'erne, medbragte en udgave af Dagbladet fra 22. december 1962. Her var historien om Ejby Kalk forsidestof!